Tydelike verligting in Matlosana-rekeningkwessieFoto: Negative Space/Pexels.com Daar is lig aan die einde van die lang, donker tonnel wat die munisipale rekeningsituasie in die Matlosana- plaaslike munisipaliteit betref. Só het Michal Groenewald, VF Plus- provinsiale leier vir Noordwes en raadslid in die Matlosana- plaaslike munisipaliteit, Maandag gesê. “Die munisipaliteit, wat Orkney, Stilfontein, Hartebeesfontein en Klerksdorp bedien, het vanweë druk van opposisiepartye soos die VF Plus besluit om die 70/30-beleid vir een maand op te hef om verbruikers in staat te stel om hul agterstallige rekeninge, veral dié wat ontstaan het weens foutiewe rekeninge, op datum te bring,” het Groenewald gesê. Die VF Plus het ook die volgende namens die verbruikers van Matlosana onderhandel: Die VF Plus het benadruk dat dié reëling slegs tot einde Mei 2018 sal geld en dat enige rekeninge wat daarna steeds agterstallig is se rente gehef sal word terugwerkend tot Julie 2017, waarna die normale prosedures vir invordering sal geld. Die VF Plus het alle verbruikers genooi om, indien hulle voel dat hul rekenings steeds foutief is, die party se provinsiale kantoor by 018 484 1086 te kontak vir bystand.